Keńesbay Allambergenov

Keńesbay Allambergenov— jazıwshı hám ádebiyat izert- lewshisi K. Allambergenov 1954-jılı 7-noyabrde Qaraózek rayonında tuwılǵan. 1971-jılı orta mektepti tamamlaǵannan soń, awıl xojalıǵı jumısında isledi, 1972-76-jılları Qaraqalpaq mámleketlik pedinstitutınıń tariyx-filologiya fakultetin pitkerip, «Jetkinshek» gazetasında isledi. Sońınan (1976-77) áskeriy xızmette boldı. 
1977-79-jılları kásip texnikalıq uchilishesinde oqıtıwshı, 1979-82-jılları Nókis mámleketlik universitetiniń aspirantı, 1982-89-jılları universitette oqıtıwshı, dekan orınbasarı, 1989-91-jılları «Ámiwdárya» jurnalınıń bas redaktorı, 1991-2008-jılları Ájiniyaz atındaǵı Nókis mámleketlik pedagogikalıq institutında Qaraqalpaq ádebiyatı kafedrasınıń baslıǵı, usı instituttıń oqıw isleri boyınsha prorektorı, fakultet dekanı, kafedra baslıǵı lawazımlarında isledi. Házirgi kúnde Qaraqalpaq ádebiyatı kafedrasınıń professorı bolıp islep atır. 
Ol 1985-jılı «Qaraqalpaq ádebiyatında aytıs janrı» degen temada kandidatlıq, 1997-jılı «Qaraqalpaq xalıq dástanı», «Edige» degen temada doktorlıq dissertaciyasın jaqladı.

Kategoriya:Qaraózek rayonında tuwılǵanlar
Kategoriya:Sálmen ata qoyımshılıǵına jerlengenler